જનમાર્ગના દિપક ત્રિવેદીએ એક વાતચીતમાં કહ્યું છે કે, અમદાવાદ શહેરમાં કુલ મળીને ૯૭ કિલોમીટરના વિસ્તારમાં જનમાર્ગ દ્વારા ૨૫૦ જેટલી બસો દોડાવવામાં આવી રહી છે આ બસો પૈકી ૨૨૫ જેટલી બસો એ. સી. છે. જનમાર્ગ દ્વારા અમદાવાદ શહેર અને શહેર બહાર ઝુંડાલ સુધી દોડાવવામાં આવતી બસોના અનુભવે એમ જોવા મળ્યું છે કે,બીઆરટીએસ કોરીડોરમાં ખાનગી વાહનોને પાબંદી ફરમાવતું જાહેરનામું શહેર પોલીસ કમિશનર દ્વારા બહાર પાડવામાં આવ્યું હોવા છતાં પણ રોજબરોજ શહેરના વિવિધ ક્ષેત્રમાં આવેલા બીઆરટીએસના કોરીડોરમાં ટુ વ્હીલરથી લઈને ઓટોરિક્ષા સહિતના અન્ય વાહનો દોડાવવામા આવી રહ્યાં છે, નિયંત્રણ લગાવવા માટે આ કાર્ય હાથ ધર્યું છે.